مديرية الضرائب أعلنت أن مساهمات الأشخاص الذاتيين والاعتباريين فصندوق كورونا، هي هبات عندها طابع المصاريف المحاسبية غادي تخصم من الحصيلة الجبائية ديال هاد الشركات أو هاد الأشخاص. دابا كاين لي غايقول أن هاد الشركات هوما لي طلعوا رابحين من هاد اللعبة؟، طبعا لا لأن الدولة دائما كتشجع رجال الأعمال يديرو الخير، وعاطياهم واحد النسبة من مداخيلهم يقدرو يديرو بيها الاحسان، وهاد النسبة كتحسبها ليهم كمصاريف ماشي كتقتاطع من صافي الأرباح. ودابا مع حالة الطوارئ الاستثنائية، مديرية الضرائب أعلنت أن هاد الاحسان كامل لي داروه المغاربة غادي تحسبوا ليهم الدولة سواء كانوا اعتباريين، أو ذاتيين، يعني سواء كانوا شركات أو أشخاص مهنيين حرين ماعندهومش الشركة ولكن عندهوم السجل التجاري على اسمهم. ومن هادشي كولوا هاد رجال الأعمال راه أولا ساعدوا الأمة ملي تبرعوا من فلوسهم، وثانيا كانوا تبرعوا بأرباحهم الصافية، لكن الضرائب قالت ليهم ماتخسروش كولشي ودخلات ليهم هاد الفلوس فالمصاريف دالشركات والاشخاص الذاتيين. 
باش تشجع خراين. مديرية الضرائب للمساهمين فصندوق كورونا: غانحسبو ليكم المساهمات ضمن المصاريف وغاتدخل فالعملية المحاسباتية